# Inici automàtic

&Anne-Marie.Mahfouf;
&traductor.Antoni.Bella;
25 de març de 2018
&plasma; 5.12
KDE
Arranjament del sistema
inici automàtic
fitxer d'escriptori
fitxer de script

## Gestor de l'inici automàtic

Aquest mòdul és una eina de configuració per a la gestió dels programes que s'inicien amb el vostre &plasma; personal. Permet afegir programes o scripts perquè s'executin automàticament durant l'inici o sortida de la vostra sessió del &plasma; i per a gestionar-los.

Si us plau, cal tenir en compte que els canvis en aquest mòdul s'aplicaran immediatament.

El programa escaneja les carpetes `$HOME/.config/autostart/`, `$HOME/.config/plasma-workspace/env` i `$HOME/.config/plasma-workspace/shutdown` per a comprovar quins programes i scripts hi ha, i els mostra. Us permetrà gestionar-los amb facilitat.

Cal tenir en compte que podeu canviar la ubicació de la carpeta `Autostart` al programa &systemsettings;, categoria Personalització, Aplicacions Ubicacions i establir una carpeta diferent de `$HOME/.config/autostart`.

Llegiu també Sessió de l'escriptori i Serveis en segon pla per a informació sobre com configurar el comportament de l'inici de la vostra sessió del &plasma;.

Algunes aplicacions &kde; manegen el comportament de l'inici automàtic pel seu compte, &pex;, podeu habilitar o inhabilitar l'inici automàtic d'una aplicació des del seu diàleg de configuració (el &kalarm;) o podeu utilitzar Fitxer Surt (el &konversation;, &kopete;), altrament l'aplicació encara s'estarà executant a la safata del sistema i es reiniciarà durant el proper inici de la sessió.

### Migració des dels espais de treball del &kde; 4

Per a migrar la vostra configuració personal de l'inici automàtic des dels espais de treball del &kde; 4:

- Copieu els fitxers «desktop» des de `$HOME/.kde/Autostart` a `$HOME/.config/autostart`
- Copieu els fitxers dels scripts per a abans de l'inici des de `$HOME/.kde/Autostart` a `$HOME/.config/plasma-workspace/env`
- Copieu els fitxers dels scripts per a la sortida des de `$HOME/.kde/Autostart` a `$HOME/.config/plasma-workspace/shutdown`

### Fitxers mostrats

La part principal del mòdul mostra els programes que es carreguen quan s'està iniciant el &plasma; i els scripts mentre s'executa, surt o abans d'iniciar.

Nom

  No es pot modificar aquesta columna. Indica el nom del programa o script que voleu iniciar amb el &plasma;. El nom s'extreu del fitxer «Desktop» amb la clau «Name» per a un programa i «Filename» per a un script.

Ordre

  Aquesta columna llista les ordres que s'executen en iniciar el programa. Les ordres per a un programa es poden modificar mitjançant el botó Propietats o fent doble clic a la fila programa. L'ordre s'extreu del fitxer «Desktop» amb la clau «Exec».

  Per a un script, l'ordre és el camí cap a l'script, i no es pot modificar.

Estat

  Aquesta opció només està disponible per als programes a través de fitxers «Desktop». Podeu posar un programa a la carpeta `Autostart` (d'inici automàtic), però desactivar que s'executi en iniciar el &plasma;. Desmarcant l'estat Activat del programa farà que no s'executi durant l'inici.

  El fet de desmarcar l'estat Activat del programa estableix la propietat «Hidden» a «true», en el fitxer «Desktop», a la carpeta `Autostart`.

Executa en

  Els programes (fitxers «Desktop») només es poden executar durant l'inici. Els scripts es poden executar durant l'Inici, Aturada o Abans de l'inici de sessió. Aquesta columna permet canviar quan s'executa l'script. «Inici» és quan s'inicia el &plasma;, «Aturada» és en tancar la sessió del &plasma; i «Abans de l'inici de sessió» és abans que el &plasma; comenci a iniciar-se.

  Els scripts i fitxers «desktop» establerts a ser executats durant l'Inici són copiats o es crea un enllaç simbòlic en `$HOME/.config/autostart` i seran executats durant l'inici del &plasma;.

  Els scripts establerts a ser executats durant l'Aturada són copiats o es crea un enllaç simbòlic en el directori `$HOME/.config/plasma-workspace/shutdown` i seran executats automàticament durant l'aturada del &plasma;, una vegada l'usuari hagi tancat la sessió.

  Els scripts establerts a ser executats durant l'Inici previ al &plasma; són copiats o es crea un enllaç simbòlic en `$HOME/.config/plasma-workspace/env` i seran inclosos durant l'inici del &plasma; (és a on l'script `startkde` cercarà els scripts).

  El &plasma; només pot llegir els scripts amb l'extensió `.sh` per als modes Abans de l'inici de sessió i Aturada.

### Accions

A la part inferior hi ha alguns botons per a canviar el mode en què està configurat l'inici automàtic. Podeu afegir i eliminar programes o scripts, o canviar les seves propietats.

Afegeix un programa

  En fer clic en aquest botó es mostrarà el diàleg estàndard del &plasma; Tria l'aplicació i us permet escollir quin programa iniciar. Després de triar el programa, feu clic a D'acord i se us oferiran les propietats per a aquest programa.

  Això copiarà el fitxer «Desktop» del programa a la vostra carpeta `Autostart`.

Afegeix un script

  Aquest botó obrirà un diàleg que us demanarà la ubicació de l'script que voleu afegir. Si manteniu marcada (predeterminat) Crea com un enllaç simbòlic, llavors l'script serà afegit com un enllaç simbòlic. Si no marqueu aquesta opció, l'script serà copiat a la carpeta local corresponent.

Elimina

  Eliminarà immediatament el fitxer «Desktop» per al programa, l'script o un enllaç simbòlic en la carpeta `Autostart`.

Propietats

  Aquest botó (sols s'habilita per als programes, &ead;, fitxers «Desktop») us permet canviar les propietats del programa o script. Disposeu de propietats generals, propietats de permisos, obtenir una vista prèvia quan sigui aplicable i propietats relacionades amb l'aplicació per als programes.

Avançat

  Aquest botó sols s'aplica als programes (&ead;, fitxers «Desktop»). Un diàleg us demanarà si voleu que el programa s'iniciï només al &plasma; (i no en altres entorns d'escriptori que pugueu fer funcionar). De manera predeterminada, el programa s'iniciarà automàticament en tots els entorns d'escriptori que executeu. Marcant Engega automàticament només en el Plasma s'iniciarà automàticament el programa sols si s'inicia l'entorn d'escriptori &plasma;.

  Això estableix el valor Plasma a la clau «OnlyShowIn» al fitxer «Desktop» del programa.